Skupni predlog UREDBA SVETA o spremembi Uredbe (EU) št. 36/2012 o omejevalnih ukrepih glede na razmere v Siriji /* JOIN/2012/03 final - 2012/0031 (NLE) */





OBRAZLOŽITVENI MEMORANDUM (1) Svet je 18. januarja 2012 sprejel Uredbo (EU) št. 36/2012 o omejevalnih ukrepih glede na razmere v Siriji. To uredbo je razveljavila in nadomestila Uredba (EU) št. 442/2011. (2) Svet je dosegel politično soglasje glede sprejetja dodatnih ukrepov, in sicer prepovedi prodaje, nabave in prevoza zlata, plemenitih kovin in diamantov ali posredovanja pri tem, omejevalnih ukrepov proti Centralni banki Sirije ter dodatnih vnosov na seznam ciljnih oseb in subjektov. (3) Ti ukrepi spadajo na področje uporabe Pogodbe o delovanju Evropske unije, zato Visoka predstavnica za zunanje zadeve in varnostno politiko ter Evropska komisija predlagata spremembo Uredbe (EU) št. 36/2012, da se ti ukrepi uveljavijo. 2012/0031 (NLE) Skupni predlog UREDBA SVETA o spremembi Uredbe (EU) št. 36/2012 o omejevalnih ukrepih glede na razmere v Siriji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta 2011/782/SZVP o omejevalnih ukrepih proti Siriji[1], ob upoštevanju skupnega predloga Visoke predstavnice Unije za zunanje zadeve in varnostno politiko ter Evropske komisije, ob upoštevanju naslednjega: (1) Svet je 18. januarja 2012 sprejel Uredbo (EU) št. 36/2012 o omejevalnih ukrepih glede na razmere v Siriji[2]. (2) Glede na nadaljnjo brutalno represijo in kršitev človekovih pravic s strani sirske vlade, Sklep Sveta 2012/…/SZVP o spremembi Sklepa 2011/782/SZVP določa dodatne ukrepe, in sicer prepoved prodaje, nabave in prevoza zlata, plemenitih kovin in diamantov ter posredovanja pri tem, omejevalne ukrepe proti Centralni banki Sirije ter dodatne vnose na seznam ciljnih oseb in subjektov. (3) Navedeni ukrepi spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potreben regulativni ukrep na ravni Unije. (4) Uredbo Sveta (EU) št. 36/2012 je zato treba ustrezno spremeniti. (5) Da se zagotovi učinkovitost ukrepov iz te uredbe, morala ta uredba začeti veljati takoj – SPREJEL NASLEDNJO UREDBO: Člen 1 Uredba (EU) št. 36/2012 se spremeni: (1) vstavi se naslednji člen 11a: „Člen 11a 1. Prepovedano je: (a) neposredno ali posredno prodajati, dobavljati, prenašati ali izvažati zlato, plemenite kovine in diamante iz Priloge VIII, ne glede na to, ali imajo poreklo v Uniji ali ne, vladi Sirije, njenim javnim organom, korporacijam ali agencijam, Centralni banki Sirije, vsem osebam, subjektom ali organom, ki delujejo v njihovem imenu ali po njihovih navodilih, ali kateremu koli subjektu ali organu, ki je v njihovi lasti ali pod njihovim nadzorom; (b) kupovati, uvažati ali prevažati zlato, plemenite kovine in diamante iz Priloge VIII, ne glede na to, ali imajo poreklo v Siriji ali ne, od vlade Sirije, njenih javnih organov, korporacij in agencij, Centralne banke Sirije in vseh oseb, subjektov ali organov, ki delujejo v njihovem imenu ali po njihovih navodilih, ali katerega koli subjekta ali organa, ki je v njihovi lasti ali pod njihovim nadzorom; ter (c) neposredno ali posredno zagotavljati tehnično pomoč ali posredovanje, financiranje ali finančno pomoč, povezano z blagom iz točk (a) in (b) vladi Sirije, njenim javnim organom, korporacijam in agencijam, Centralni banki Sirije in vsem osebam, subjektom ali organom, ki delujejo v njihovem imenu ali po njihovih navodilih, ali kateremu koli subjektu ali organu, ki je v njihovi lasti ali pod njihovim nadzorom. 2. Priloga VIII vključuje zlato, plemenite kovine in diamante, za katere veljajo prepovedi iz odstavka 1.“; (2) vstavi se naslednji člen 21a: „Člen 21a Z odstopanjem od člena 14 pristojni organi v državah članicah pod pogoji, ki se jim zdijo primerni, lahko dovolijo sprostitev nekaterih zamrznjenih sredstev ali gospodarskih virov Centralne banke Sirije ali dajo na razpolago nekatera sredstva ali gospodarske vire Centralni banki Sirije, če so ugotovili, da so sredstva ali gospodarski viri potrebni za zagotovitev likvidnosti kreditnih ali finančnih institucij za financiranje trgovine, pod pogojem, da je zadevna država članica Komisijo in ostale države članice o svoji odločitvi in namenu, da odobri takšno dovoljenje, obvestila vsaj deset delovnih dni pred izdajo dovoljenja.“ Člen 2 Priloga II k Uredbi (EU) št. 36/2012 se spremeni v skladu s Prilogo I k tej uredbi. Člen 3 Besedilo iz Priloge II k tej uredbi se doda kot Priloga VIII k Uredbi (ES) št. 36/2012. Člen 4 Ta uredba začne veljati na dan objave v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik PRILOGA I V Prilogi II k Uredbi (EU) št. 36/2012 se dodajo naslednji vnosi: [Zaupna vsebina] PRILOGA II Seznam zlata, plemenitih kovin in diamantov iz člena 11a Oznaka HS Opis 7102 Diamanti, neobdelani ali obdelani, toda nemontirani in nevdelani 7106 Srebro (vključno srebro, prevlečeno z zlatom ali platino), neobdelano ali v obliki polizdelkov ali prahu. 7108 Zlato (vključno zlato, prevlečeno s platino), neobdelano ali v obliki polizdelkov ali prahu. 7109 Navadne kovine ali srebro, platirani s slojem zlata, brez nadaljnje obdelave, kot polizdelki 7110 Platina, neobdelana, polizdelki ali v prahu. 7111 Navadne kovine, srebro ali zlato, platirani s slojem platine, brez nadaljnje obdelave, kot polizdelki 7112 Odpadki in ostanki plemenitih kovin ali kovin, platiranih s slojem plemenite kovine; drugi ostanki in odpadki, ki vsebujejo plemenite kovine ali njihove spojine, vrst, ki se uporabljajo predvsem za ponovno pridobivanje plemenitih kovin 7502 Surovi nikelj 7503 Nikljevi odpadki in ostanki 7504 Nikljev prah in luske 8103 Tantal in tantalovi izdelki, vključno z odpadki in ostanki 8112 Renij, indij, germanij [1] UL L 319, 2.12.2011, str. 56. [2] UL L 16, 19.1.2012, str. 1–32.